CELEX: 32006R0943
Language: lv
Date: 2006-06-26 00:00:00
Title: Komisijas Regula (EK) Nr. 943/2006 ( 2006. gada 26. jūnijs ), ar ko groza Regulu (EK) Nr. 2707/2000, kurā izklāstīti noteikumi par Padomes Regulas (EK) Nr. 1255/1999 piemērošanu attiecībā uz Kopienas atbalstu piena un dažu piena produktu piegādē izglītības iestāžu skolēniem

27.6.2006   
            
            
               LV
            
            
               Eiropas Savienības Oficiālais Vēstnesis
            
            
               L 173/9
            
         
      KOMISIJAS REGULA (EK) Nr. 943/2006
   (2006. gada 26. jūnijs),
   ar ko groza Regulu (EK) Nr. 2707/2000, kurā izklāstīti noteikumi par Padomes Regulas (EK) Nr. 1255/1999 piemērošanu attiecībā uz Kopienas atbalstu piena un dažu piena produktu piegādē izglītības iestāžu skolēniem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1) un jo īpaši tās 15. un 47. panta otro ievilkumu,
   tā kā:
   
               (1)
            
            
               Regulas (EK) Nr. 1255/1999 14. panta 3. punktā noteikts atbalsta apjoms, kas jāpiešķir par piena produktu piegādi skolēniem posmā no 2005. gada 1. jūlija līdz 2006. gada 30. jūnijam.
            
         
               (2)
            
            
               Lai palīdzētu valstu pārvaldes iestādēm un tiem, kas atbild par skolām paredzēto piena shēmu īstenošanu, apstrādāt atbalsta maksājumus, Komisijas Regulā (EK) Nr. 2707/2000 (2) ieviests pārejas noteikums 2004./2005. mācību gada noslēgumam paredzētās likmes maiņas gadījumā.
            
         
               (3)
            
            
               Dalībvalstis, kurās 2005./2006. mācību gads beidzas jūlijā, joprojām saskarsies ar grūtībām apstrādāt atbalsta maksājumus sakarā ar atbalsta maksājuma likmes maiņu. Ir lietderīgi attiecināt šo pašu nosacījumu arī uz 2005./2006. mācību gadu.
            
         
               (4)
            
            
               Tādēļ Regula (EK) Nr. 2707/2000 ir attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar Piena un piena produktu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2707/2000 4. panta 3. punkta otro daļu aizstāj ar šādu tekstu:
   
      “Tomēr 2005./2006. mācību gadam paredzēto atbalsta likmi, kas ir spēkā jūnija pirmajā dienā, var piemērot visu jūlija mēnesi, ja mācību gads dalībvalstī noslēdzas jūlijā.”
   
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 26. jūnijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 160, 26.6.1999., 48. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      (2)  OV L 311, 12.12.2000., 37. lpp. Regulā jaunākie grozījumi izdarīti ar Regulu (EK) Nr. 2107/2005 (OV L 337, 22.12.2005., 20. lpp.).